24MOC-118

EH Bildu Nafarroa talde parlamentarioko foru parlamentari Txomin González Martínezek, Legebiltzarreko Erregelamenduan ezarritakoaren babesean, honako mozio hau aurkeztu du, Osasun Batzordean eztabaidatu eta bozkatzeko:

# Zioen azalpena

2015-2019 legegintzaldian, Osasun Departamentuak Erriberriko Osasun Eskualde Oinarrizkoaren osasun-arreta birmoldatu zuen “Tafallako barruti soziosanitarioaren proiektu pilotua” ezarrita. Arreta-eredu horrek ekarri zuen Erriberriko Etengabeko Arretarako Gunea kentzea eta Tafallan gaueko osasun-arreta eredu berria sortzea eta anbulantzia medikalizatu bat jartzea, osasun-zerbitzua emate aldera Tafallatik gertu dauden osasun-eskualde oinarrizkoetako 47.000 pertsonari.

Bost urte igaro dira eta ez da egindako jardueraren ebaluazio ofizialik egin laguntza-antolaketa berri horren arazoak, eragozpenak eta abantailak zehazteko. Informazio hori ezinbestekoa da eredu hori beste eskualde batzuetara hedatzeko edo horren ezarpenean atzera egiteko.

Erriberriko Osasun Eskualde Oinarrizkoko herritarrek behin eta berriro eskatu dute balorazio hori egin dadila. Uste dute eredu horren ezarpena haien herrietara mugatzeak kaltetu edo pribilegiatuen irudi bat ematen diela, balorazioa nork egiten duen eta horren interesaren arabera, eta hori guztiz bidegabea da.

Erriberriko Udalak 2024ko apirilaren 25ean egindako Osoko Bilkuran aho batez onetsi zuen Osasun Departamentuari eta Nafarroako Gobernuari eskatzea Erriberriko gaueko larrialdi-zerbitzua berriz jar dezan.

Hori guztia dela-eta, honako erabaki-proposamen hau aurkezten dugu:

1. Nafarroako Parlamentuak Osasun Departamentua premiatzen du Erriberriko gaueko larrialdi-zerbitzua berriz jar dezan.

Iruñean, 2024ko urriaren 3an

Foru parlamentaria: Domingo González Martínez